open-index/open-wikipedia-markdown huggingface dataset:
Ze světa islámu

***Ze světa islámu*** je publikácia, ktorá obsahuje dielo katolíckeho kňaza Aloisa Musila s predhovorom troch členov „Akademickej spoločnosti Aloisa Musila“. Editorom je Pavel Žďárský. Kniha vyšla v roku 2014 pri príležitosti 70. výročia úmrtia českého arabistu vo vydavateľstve Akropolis v Prahe. Predhovory – štúdie napísali Luboš Kropáček, Jaroslav Franc a Pavel Žďárský. Dielo má vysokú hodnotu ako odbornú a obsahovú, tak aj grafickú. Obsah lektorovali odborníci arabisti. Na finančne nákladné vydanie prispela Grantová agentura ČR spolu s Karlovou univerzitou – jej Husitskou teologickou fakultou. Monografie Aloisa Musila pochádzajú z roku 1941, kedy ich dopísal, no nemal možnosť publikovať v situácii Protektorátu Čiech a Moravy, ktorá nepriala českej vede a kultúre.

Musilove cestovanie začalo v roku 1895, keď sa ocitol na doktorandskom štúdiu na *École biblique* v Jeruzaleme. V roku 1899 dostal štipendium a začal študovať v Britskom múzeu v Londýne a v londýnskych knižniciach arabský svet. Jeho celoživotné cesty po arabskom a moslimskom priestore sa stali zdrojom vedomostí pre monografie, ktoré sú základom knihy. Vo svojom rozprávaní Musil preniká do tém sociálnych, ekonomických, náboženských a kultúrnych, zaujímal ho život v Oriente ako komplex javov. Islam opisuje v celej jeho šírke a výskyte, od Blízkeho východu až po Čínu. Publikácia obsahuje bohatý obrazový materiál z múzeí, súkromných zbierok aj z jeho osobného archívu.

Alois Musil vnímal svet moslimov s nadhľadom a ľudským porozumením, veď nie darmo ho kmeň Beduínov uznal za svojho vodcu. Sociálne vzťahy posudzuje inovatívnym spôsobom, napríklad postavenie ženy v moslimskej rodine v období prvej svetovej vojny až do 30. rokov 20. storočia vníma ako emancipovanejšie, než by sa Európanovi zdalo kvôli jeho šablónovitému chápaniu moslimského sociálneho chovania. V knihe čitateľ nájde viacero miest, kde Musil objaviteľsky odkrýva nepoznané črty spoločnosti rozhádanej pôsobením rôznych náboženských prúdov, ktoré mali nejednotný názor takmer na všetko vrátane emancipácie žien.

*V Egyptě se jednoženství šířilo, rovněž i v Turecku a Íránu, kde bylo jednoženství vyhlášeno zákonem. Na celém muslimském venkově nebyl harém, ženy konaly práce jako muži. Málokterá nosila závoj, harém byl pouze ve městech, a to jen v bohatých rodinách.(...)*

## Referencie

## Zdroj
* 
Kategória:Knihy z 2014
Kategória:České knihy
Kategória:Knihy v českom jazyku
Kategória:Arabistika
Vectrex

náhľad|Vectrex

**Vectrex** je osembitová herná konzola vytvorená firmou General Consumer Electric (GCE). Bola vydaná v roku 1982 za cenu 199 USD. Po kríze v roku 1984 Vectrex opustil trh. Systém mal vstavanú hru Minestorm.

Na rozdiel od ostatných herných konzol, ktoré ako zobrazovač používali TV prijímač, mal Vectrex svoju vlastnú obrazovku, ktorá zobrazovala vektorovú grafiku (odtiaľto tiež názov Vectrex). Pretože obrazovka Vectrex bola čiernobiela, predkladala sa pred ňu zafarbená fólia, čím sa vytváral dojem farebného zobrazenia a zmenšoval sa vnem blikania vektorovej obrazovky.

Ovládač Vectrex bol analógový. Ďalšími perifériami sú svetelné pero a **3D imager**.

## Technická špecifikácia
### Základná doska
* CPU: Motorola 68A09 @ 1,6 MHz
* RAM: 1 KB (2 × 4-bitový 2114 čip)
* ROM: 8 KB (jeden 8-bitový 2363 čip)

### Zvuk
* Zvukový čip: General Instruments AY-3-8912

### Zobrazovač
* Vektorová obrazovka: Samsung 240RB40 B & W Vector (9 × 11 palcov)
* Bez možnosti pripojenia k TV prijímaču
* Spolu s Atari 2600 mal ako prvý analógový ovládač

## Externé odkazy
* Vectrex World 
* Vectrex Portal 

## Zdroj

Kategória:Herné konzoly
Adventure Vision

náhľad|Adventure Vision

**Adventure Vision** je herná konzola, ktorá bola vyrábaná firmou Entex v roku 1982. Konzola je vybavená vlastným zobrazovačom, ktorý je pomerne unikátny, pretože nepoužíva žiadne CRT alebo LCD. Namiesto toho je vybavený stĺpcom 40 LED diód, ktorých svetlo je rozmietanié rotujúcim zrkadlom. Výsledný obraz je monochromatický (červený) v rastri 150x40 bodov.

Podobnú zobrazovaciu technológiu používa tiež Virtual Boy od Nintenda.

## Hry
Pre konzolu ENTEX vydal celkom 4 hry:
* Defender
* Super Cobra
* Turtles
* Space Force

## Technická špecifikácia
* CPU: Intel 8048 @ 733 kHz
* Zvuk: National Semiconductor COP411L @ 52,6 kHz
* RAM: 64 bajtov (interná pamäť 8048), 1K na základnej doske
* ROM: 1K (interná pamäť 8048), 512 bajtov (interná pamäť COP411L), 4K (modul sa hrou)
* Vstup: joystick, 4 tlačidlá po oboch stranách pákového ovládača
* Grafika: 150x40

## Externé odkazy
* Www.adventurevision.com

## Zdroj

Kategória:Herné konzoly
Recalbox

náhľad|Recalbox Logo
náhľad|Recalbox na arcade hernej konzole

**Recalbox** je bezplatná distribúcia softvéru s otvoreným zdrojovým kódom, ktorá je určená na retrogaming založená pôvodnej verzii systému Linux.

Pôvodne je navrhnutá pre počítače Raspberry Pi, od verzie 4.1 je k dispozícii aj pre počítače Odroid a 32/64-bitové PC systémy.

Prvý vývojár je francúzskeho pôvodu s prezývkou "digitalLumberjack". Jeho zámerom bolo priblížiť sa firmvéru konzol, z čoho vznikol rýchly a optimalizovaný program, pričom ostal pomerne malý.

Od verzie 4 distribúcia emuluje asi päťdesiat konzol a operačných systémov, cez piFBA a RetroArch a tiež EmulationStation, obsahuje multiplatformové grafické rozhranie s navigáciou cez ovládač.

Do distribúcie je integrovaný prehrávač Kodi, ktorý slúži ako multimediálne centrum.

## Externé odkazy
* Domovská stránka

## Zdroj

Kategória:Distribúcie Linuxu
Kategória:Slobodný softvér
Kategória:Herné konzoly
Krímeš

**Krímeš** bola slovenská hudobná pseudoskupina účinkujúca v televíznych humoristických reláciách *[[Uragán (televízna relácia)|Uragán]]* a *[[Uragán (televízna relácia)#Hurikán|Hurikán]]* v rokoch 2001 – 2006 na Slovenskej televízii a Markíze. Skupina pozostávala z hlavných protagonistov relácií, Andreja Krausa a Petra Marcina, alias maďarských bratov „Jančiho“ a „Lajčiho“ Kuťafájovcov, pričom Andrej Kraus stvárňoval Jančiho a Peter Marcin Lajčiho. Zo začiatku sa volali v každom dieli inak, pričom figurovali mená ako Ištván, Béla a Miháj.

Ich piesne mali recesistický a parodický charakter, pričom ako zvukový sprievod využívali melódie známych popových a repových piesní. Texty piesní písal Andy Kraus a Peter Malec. Množstvo pesničiek známych z televízneho *Uragánu* si dvojica preniesla ešte z rozhlasovej verzie pod názvom *Twister* z rádia Twist, kde protagonisti začínali. Od roku 2001 sa objavovali v relácii *Uragán* a po jej skončení v roku 2005 pokračovali rok v relácii *[[Hurikán (televízna relácia)|Hurikán]]* na TV Markíza. 

Skupina vydala jediný album s názvom *[[Hity z Uragánu]]*, ktorý symbolicky pokrstila krémešmi. Krstným otcom bol moderátor Julo Viršík. Oficiálne sa CD do predaja však nedostalo. Ešte pred distribúciou do obchodov ho úrady zakázali kvôli nedoriešeným autorským právam. Vtedy vydavateľ (WV vydavateľstvo Štefana Wimmera) nahlásil skladby na tantiémové úrady, ale neriešil priamo s autormi hudby a textov, či to je v poriadku. Po dvoch rokoch právnych analýz sa ukázalo, že ho úrady zakázali neprávom, keďže išlo o paródiu, čo zákon dovoľuje. Originálne CD sa dostalo len k pár ľuďom, keďže tvorcovia ho po zákaze predaja porozdávali svojim známym. Album sa tak predával načierno v pirátskej verzii. Sám tvorca Andy Kraus si ho dokúpil v pirátskej verzii na „Miletičke“, keď už boli všetky originály rozdané. Za celú svoju históriu natočili jeden videoklip, a to k piesni „Tu sa nesmie stáť“.

Po rokoch vystúpila skupina v roku 2019 spolu s Attilom Véghom vo silvestrovskom vydaní ''Neskoro večer''.

V júni 2021 sa objavili v relácii *[[Chart Show]]*, v epizóde *To najlepšie z histórie Markízy*, kde odprezentovali svoje najväčšie hity.

V októbri 2024 skupina predstavila v relácii *[[Teleráno]]* oživenie programu *Uragán*, ktorý sa vrátil vo forme turné pri príležitosti 25. výročia od vzniku projektu. Dvojica zaspievala na playback jednu z pôvodných pesničiek z programu, pieseň „Pridaj mi!“, ktorá vyvolala vlnu pozornosti médií. Súčasťou playback nahrávky bol totiž vulgarizmus, ktorý bol neúmyselne odvysielaný v živom vysielaní *Telerána*, za ktorý sa televízia následne ospravedlnila.

## Členovia
* Andrej Kraus – Janči Kuťafájovec – spev
* Peter Marcin – Lajči Kuťafájovec – spev

## Diskografia
* *[[Hity z Uragánu]]* (2003)

## Zoznam piesní
Obsahuje neúplný zoznam cover verzií skladieb.

## Referencie

## Externé odkazy
* Krímeš na Discogs
* Krímeš na 

Kategória:Slovenské hudobné skupiny
Basketbalová extraliga žien 2018/19

**Basketbalová extraliga žien** v sezóne **2018/19** bol 27. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V súťaži účinkovalo 8 družstiev, rovnako ako v minulej sezóny. Titul po 16-tich rokoch získalo družstvo MBK Ružomberok, ktoré vo finálovej sérii zvíťazilo nad Piešťanskými Čajkami.

## Systém súťaže
Systém súťaže sa oproti predchádzajúcej sezóne nezmenil. Po odohraní základnej časti, ktorá sa hrala dvojkolovo, nasledovala nadstavbová časť v skupinách o 1.4. a o 5.8. miesto. Družstvám sa v nadstavbovej časti započítavali výsledky odohraté v základnej časti iba s tými družstvami, s ktorými sa stretli aj v nadstavbovej skupine. Všetky družstvá z nadstavbovej skupiny postúpili do štvrťfinále play-off, ktoré sa hralo na 2 víťazné zápasy, rovnako ako zápasy o konečné umiestnenie. Semifinálové duely a finále sa odohrali na 3 víťazné zápasy. Posledné družstvo odohralo baráž s víťazom 1. ligy.

## Účastníci

Pozn.: Klub Good Angels Košice sa transformoval na basketbalovú akadémiu a zmenil názov na Young Angels Košice.

## Výsledky
### Základná časť

### Nadstavbová časť
#### Skupina o 1.4. miesto

#### Skupina o 5.8. miesto

### Play-off
#### Štvrťfinále

#### Play-off o 5.8. miesto

#### Play-off o 7. miesto

#### Play-off o 5. miesto

#### Semifinále

#### Play-off o 3. miesto

#### Finále

Poznámka: Boldom sú označené zápasy vyššie nasadeného družstva hrané doma.

## Konečné umiestnenie

## Baráž
* 15. až 21. máj, na 2 víťazné zápasy

## Referencie

## Pozri aj
* Slovenská basketbalová liga 2018/19

## Externé odkazy
* Oficiálna stránka extraligy žien
* Oficiálna stránka Slovenskej basketbalovej asociácie

## Zdroje
* Extraliga žien 2018/19 na stránke Slovenskej basketbalovej asociácie
* Extraliga žien 2018/19 na stránke msbasket.sk 
* Extraliga žien na stránke basket.sk
* Extraliga žien na stránke eurobasket.com 

Kategória:Basketbal v 2018
Kategória:Basketbal v 2019
Kategória:Basketbalová extraliga žien
Ochodnická vrchovina

**Ochodnická vrchovina** je geomorfologická časť podcelku Nízke Javorníky v pohorí Javorníky. Rozprestiera sa vo východnej časti pohoria a zaberá pás územia od Krásna nad Kysucou po Kysucké Nové Mesto.

## Polohopis
Územie sa nachádza v severovýchodnej časti pohoria Javorníky a zaberá pás územia na západnom brehu Kysuce. Leží teda na východnom okraji podcelku Nízke Javorníky a medzi významné sídla v tejto oblasti patrí Kysucké Nové Mesto, Ochodnica, Krásno nad Kysucou a Dunajov. Ochodnická vrchovina susedí na severozápade s geomorfologickou časťou Rakovská hornatina (časť Vysokých Javorníkov), na západe pokračujú Nízke Javorníky časťou Javornícka brázda a na juhovýchode časťou Kysucká kotlina. Severovýchodným smerom susedí Kysucká vrchovina s podcelkom Vojenné a na severe krátkym úsekom aj Krásňanská kotlina. 

Severovýchodná časť Javorníkov patrí do povodia Kysuce, ktoré je čiastkovým povodím Váhu. Vodné toky z Ochodnickej vrchoviny tečú východným, resp. juhovýchodným smerom a mimo východným okrajom tečúcej Kysuce preteká strednou časťou Blažkov potok a západným okrajom i Neslušanka. Údolím Kysuce vedú významné cesty, obsluhujúce tu ležiace sídla, z nich najvýznamnejšou je cesta I/11 zo Žiliny do Čadce. V jej blízkosti vedie i dôležitá železničná trať Žilina – Ostrava.

## Chránené územia
Táto časť pohoria leží mimo Chránenej krajinnej oblasti Kysuce a rovnako tak tu neležia žiadne osobitne chránené územia. V blízkosti západného okraja sa v katastri Ochodnice nachádza prírodná pamiatka Ochodnický prameň.

## Turizmus
Východná časť Nízkych Javorníkov patrí medzi turisticky pokojnejšie oblasti. Južná časť Ochodnickej vrchoviny slúži ako zázemie obyvateľom Kysuckého Nového Mesta, z ktorého vedie  modro značený chodník (Cesta Vila Galvánka) cez vrch Tábor () na *Vrchrieku* (napojenie na  Javornícku magistrálu). Z Nesluše vedie  zelená značka cez lokalitu *Majtánky* a *Klimkovci* do Ochodnice, odkiaľ pokračuje samotou *Belajky* na *Chotárny kopec* (, napojenie na  Javornícku magistrálu). Na južnom okraji je v Kysuckom Novom Meste Kysucká hvezdáreň.

## Referencie

## Pozri aj
* Nízke Javorníky
* Javorníky
* Geomorfologické členenie Slovenska

Kategória:Javorníky
Kategória:Vrchoviny na Slovensku
Kategória:Geomorfologické časti na Slovensku
Irma Sztárayová

náhľad|Rodový erb

Grófka **Irma Sztárayová** *de [[Staré|Sztára]] et [[Michalovce|Nagymihály]]* (* 10. júl 1863, Staré, Uhorsko† 3. september 1940, Sobrance, Slovensko) bola posledná dvorná dáma rakúskej cisárovnej Alžbety. Grófka bola jedinou spoločníčkou cisárovnej, keď bola zavraždená.

## Životopis a pôvod
Narodila sa dňa 10. júla 1863 v kaštieli v Starom. Pokrstená bola 11. júla 1863 v rímskokatolíckom kostole v Starom. V krstnom liste je uvedená ako Maria Amalia Josepha. Jej rodičmi boli Viktor Stárai *de [[Staré|Sztára]] a [[Michalovce|Nagymihály]]* (1823 – 1879), dedič majetkov panstva Staré, a Mária Töröková *de [[Szendrő]]*, ktorá tiež pochádzala z grófskej rodiny. Manželia žili v Starom a tu sa im narodilo sedem detí: Eugen (1855 – 1904), Štefan (1858 – 1896), Šarlota (1859 Staré – 1941), Alexander (1862 – 1948), Irma (1863 – 1940), Etelka (1865 – 1866) a Alžbeta (1873 – ?).

Irma Sztárayová pochádzala zo starianskej vetvy grófskeho rodu Stáraiovcov. Zakladateľ tejto vetvy bol jej prastarý otec Ján Filip Stárai (1739 – 1815), užský župan a tajný cisársko-kráľovsky radca. Príbuzným jeho manželky Barbory Migazziovej bol viedenský arcibiskup a kardinál Krištof Bartolomej Anton Migazzi.

K potomkom Jána Filipa a Barbory Migazziovej patrili napríklad syn Krištof Stárai (zaslúžil sa za pozdvihnutie Sobraneckých kúpeľov, ktoré patrili medzi najznámejšie kúpele v Uhorsku), syn Imrich (olomoucký kanonik a prepošt), vnuk Ján Nepomuk Waldstein (rodák z Vinného, významná postava uhorských dejín, člen uhorskej akadémie vied, amatérsky maliar a zberateľ historických diel).

Grófka sprevádzala cisárovnú počas posledných štyroch rokov, od roku 1894 do roku 1898, na jej cestách do Uhorska, Talianska, Švajčiarska, Alžírska a Grécka. Jej spomienky „*Aus den letzten Jahren der Kaiserin Elisabeth*“, ktoré napísala mnoho rokov po smrti cisárovnej Alžbety, boli publikované v nemčine a češtine a sú cenným zdrojom, ktorý poskytuje podrobný pohľad na posledné roky života cisárovnej. Za svoje služby dostala Irma Sztárayová medailu cti cisára Františka Jozefa I. bezprostredne po atentáte na cisárovnú.

## Referencie

## Ďalšia literatúra
* 

## Iné projekty

## Externé odkazy
* Záznam o narodení a krste v matrike záznam číslo 37; pokrstená ako Maria Amalia Josepha Sztáray

Kategória:Uhorskí šľachtici
Kategória:Slovenskí šľachtici
Kategória:Osobnosti zo Starého
Sega Master System

vpravo
vpravo|náhľad|Master System II

**Sega Master System** je 8-bitová herná konzola vydaná firmou Sega v roku 1986. Jej originálne japonské meno bolo Sega Mark III, ale Master System sa v Japonsku tiež používalo. Na Európskom trhu bol jej predaj porovnateľný s jej hlavným konkurentom, firmou Nintendo, vďaka jej veľkej dostupnosti, ale príliš neuspela na severoamerickom a japonskom trhu. Master System vyšiel ako priamy konkurent NES v tretej generácii herných konzol. Jej nástupca Sega Game Gear je vrecková konzola Master System, s pár vylepšeniami a Sega Mega Drive.

Neobvyklá vlastnosť Master Systemu bol dvojitý vstup pre mádiá, na kazety a na karty. Vstup na karty používal malé karty s veľkosťou kreditnej karty, podobne ako PC Engine/TurboGrafx-16. Kazety mali oveľa vyššiu kapacitu, zatiaľ čo karty boli o dosť menšie a používali sa pre lacnejšie hry. 3D okuliare sa pripájali pomocou kartového vstupu, a umožnili tak 3D efekty pre špeciálne navrhnuté kazetové hry. Týmto spôsobom oba vstupy pracovali dohromady. Vstup na karty bol odstránený u Master System II, a používal iba kazety, to pomohlo znížiť cenu výroby. Keďže boli karty nepopulárne, vyšlo na nich len pár hier, väčšina z nich potom vyšlo aj ako kazety. Vo vývoji bola tiež disketová mechanika pre Mega Drive, ale nikdy nevošla do predaja.

## Príslušenstvo
vpravo|náhľad|Ovládač

**Master System ovládač** mal len 2 tlačidlá, jedno vykonáva funkciu Štart tlačidla, pause tlačidlo je priamo na konzole. Ovládač používa 9-pin konektor a môže byť prepojený aj s konzolami: SEGA MegaDrive (Genesis), Atari 2600, Commodore Amiga, Atari ST, Commodore 64, Amstrad CPC alebo ZX Spectrum.

vpravo|náhľad|Light Phaser

**The Light Phaser** bola svetelná pištoľ vytvorená pre Master System, bola ťažšia ako jej náprotivok Nintendo Zapper. Mala viac citlivú spúšť a presnejšie mierenie. 

vpravo|náhľad|3D okuliare

**SegaScope 3D okuliare** používali malú LCD obrazovku rýchlo sa meniacu medzi ľavou a pravou šošovkou, premietali 2 rôzne obrázky synchronizované s TV k vytvoreniu stereoskopického 3D efektu. Rovnaká technika sa používala s podobnými okuliarmi pre niektoré 3-D filmy v kinách, aj keď tieto sú väčšinou nahradené novými metódami ktoré už nebudú pracovať s domácou TV. Je len osem 3-D kompatibilných Master System hier.

* Ovládač - 2 tlačidlá, 6 tlačidiel (veľmi podobný Mega Drive ovládaču, vyšiel len v Brazílii).
* Joystick - 2 tlačidlá
* Light Phaser - nebola kompatibilná s Mega Drive hrami.
* Sega Rapid Fire Unit - adaptér na rýchlu streľbu.
* Sega Sports Pad
* Sega Handle Controller
* SG Commander

## Technické parametre

## Pozri aj
* Sega
* Herná konzola
* Sega Mega Drive
* Dreamcast
* Sonic the Hedgehog

## Zdroj

Kategória:Herné konzoly
Distribúcia

**Distribúcia** (z lat. *distribuere* - rozdeľovať) môže byť:
* všeobecne: rozdelenie, rozdanie viacerým ľuďom; rozširovanie; rozmiestnenie (ako činnosti alebo ako výsledok týchto činností) 
* v ekonómii a ekonomike:
**rozdelenie (rozdeľovanie) dôchodkov resp. majetku medzi jednotlivých členov ekonomiky, (čiastočné) synonymum: rozdeľovanie, pozri pod distribúcia dôchodkov a teória rozdeľovania
**centrálne (mimotrhové) rozmiestňovanie výrobných prostriedkov alebo spotrebných predmetov štátom 
***v súvislosti s obehom tovaru a pod.*:
*** a) všetky aktivity a štruktúra umožňujúce/-ca prevod (fyzického alebo hospodárskeho) dispozičného práva na (materiálne alebo nemateriálne) statky (resp. umožňujúce rozdeľovanie statkov, odplát, práv a informácií) medzi jednotlivými hospodárskymi subjektmi, b) vnútroštátny obeh spotrebného tovaru 
***v marketingu a pod.:
**** a) operácie a aktivity, ktorými sa statky (vrátane služieb) z oblasti výroby (alebo od dovozcu) správnym spôsobom dávajú k dispozícii spotrebiteľovi alebo používateľovi (nielen finálnemu ale aj tomu v etape spracovania), b) odbyt, predaj tovaru, c) logistické aspekty odbytu , pozri distribúcia (marketing)
****inštitúcia alebo hospodársky útvar (oddelenie) zabezpečujúci distribúciu vo vyššie uvedených významoch , pozri napr. dodávateľ a distribútor
****stupeň distribúcie (t.j. miera rozšírenosti produktu na danom trhu) 
****hovorovo: obchodná sieť 
* v informatike skrátene:
** softvérová distribúcia
** linuxová distribúcia 
** distribúcia údajov 
* v matematike:
** zovšeobecnená funkcia 
** v diferenciálnej geometrii: pozri distribúcia (diferenciálna geometria) 
* v štatistike :
**rozdelenie pravdepodobnosti 
**funkcia rozdelenia (pravdepodobnosti)
*vo farmakológii: proces, ktorým sa liečivo dostáva do orgánov a tkanív tela , pozri distribúcia (farmakológia)
*v ekológii: rozšírenie (ako proces alebo jeho výsledok) organizmov v priestore , pozri distribúcia (ekológia)
*v jazykovede: súhrn všetkých kontextov, v ktorých sa môže objavovať jazykový prvok, synonymum: distribúcia jazykového prvku , pozri distribúcia jazykového prvku
*vo filozofii: určenie všeobecného pojmu znakmi slúžiacimi na bližšie určenie koľkosti pojmu , pozri distribúcia (filozofia)

## Pozri aj
* Distributivita
* Distribuovaný systém

## Zdroje
Rád Božieho hrobu

**Rytiersky rád Božieho hrobu jeruzalemského** (lat. *Ordo Equestris Sancti Sepulcri Hierosolymitani*, OESSH, slovensky *Rytiersky rád svätého Božieho hrobu jeruzalemského*) je rytiersky rád, ktorý sa hlási k založeniu Godefroyom z Bouillonu, ktorý bol v modernej dobe založený pápežom Piom IX. v roku 1868 a nadväzuje na pasovanie rytierov v bazilike Božieho hrobu v Jeruzaleme od počiatku 14. storočia. V súčasnosti je asociáciou katolíckych veriacich laikov (mužov i žien) otvorenou aj klerikom, ktorý má právnu subjektivitu podľa kanonického práva, sídlo vo Vatikánskom mestskom štáte a je pod ochranou Svätého Stolca. Na jeho čele stojí veľmajster menovaný pápežom spomedzi kardinálov, ktorému pomáha *Rada veľmajstra*. Rád má okolo 30000 členov v 35 krajinách, v ktorých existujú miestodržiteľstvá alebo magistrálne delegácie. Jeho cieľom je rozvoj duchovného života členov a pomoc kresťanom vo Svätej zemi, najmä prostredníctvom Latinského patriarchátu Jeruzalema.

## Rád Božieho hrobu na Slovensku
22. marca 2022 menoval veľmajster kardinál Fernando Filoni za veľkého priora pre Slovenskú republiku trnavského arcibiskupa Jána Oroscha. Po ukončení prípravnej fázy boli menovaní 10 slovenskí členovia rádu, a 15. októbra 2024 bol za prvého magistrálneho delegáta vymenovaný Miroslav Gieci. 
## Referencie


## Zdroje
* BUBEN Milan. *Encyklopedie řádů a kongregací a řeholních společností katolické církve v českých zemích. I. díl. Řády rytířské a křížovníci*. Praha: Libri, 2002. 215 s. ISBN 80-7277-085-3. Kapitola *Křižovníci s červeným křížem - Strážci Božího hrobu Jeruzalémského*, s. 108-121.
* TOMAS Maroš, *Rytieri a kanonici sv. Hrobu*, in: Meliš Jozef (red.), *Rytierstvo: element v živote stredovekého člověka*, Trnava: Trnavský historický spolok 2005, s. 102-109.
* PARMA Tomáš. *Rytíři, dámy a poutníci. Dějiny a současnost Rytířského řádu Božího hrobu jeruzalémského a jeho působení v českých zemích*. Olomouc: Vydavateství FF UP 2020. 432 s. ISBN 978-80-88278-52-8.

## Pozri aj
* Zoznam veľmajstrov Rádu Božieho hrobu

## Iné projekty

## Externé odkazy
* '''Rytiersky rád Božieho hrobu jeruzalemského''' (webstránka v angličtine) 
* Čo znamená rytier Rádu Svätého hrobu v Jeruzaleme?, katolickenoviny.sk  
* Rytieri s poslaním, Pápežský rád Svätého Božieho hrobu prináša nádej pre Blízky východ, smn.sk
* Web českej magistrálnej delegácie Rádu Božieho hrobu

Kategória:Rytierske rády
Kategória:Rád Božieho hrobu
Kategória:Vatikán
Zoznam najväčších miest v Európe

Toto je **zoznam najväčších miest v Európe**, ktoré majú viac ako 600 tisíc obyvateľov. 

## Referencie

## Zdroj

Kategória:Zoznamy miest
Kategória:Geografia Európy
Most Karolíny Augusty

náhľad|Most Karolíny Augusty

**Most Karolíny Šarloty Augusty Bavorskej** bol pontónový most v Bratislave, ktorý bol postavený pri príležitosti korunovácie Karolíny Augusty v roku 1825. Nachádzal sa približne v strede medzi Starým mostom a Mostom SNP. Bol to posledný dočasný most cez Dunaj v Bratislave.

Skladal sa z 23 lodiek a bol oslobodený od vyberania mýta, čím prispel k rozvoju obchodu medzi Bratislavou a blízkymi dedinami.

Stred mosta bolo možné otvoriť kvôli plavbe lodí. Na zimu sa most rozoberal, aby sa nepoškodil od plaviaceho ľadu. Most existoval až do otvorenia Mosta Františka Jozefa v roku 1890.

## Referencie

## Zdroj
* Starý most v Bratislave - časť 1 - mosty do r. 1890

Kategória:Mosty v Bratislave
Kategória:Zaniknuté stavby v Bratislave
Neil Fallon

**Neil Patrick Fallon** (* 25. október 1971, Portsmouth, Virgínia, USA) je americký spevák, gitarista, keyboardista a perkusista. Je známy ako hlavný spevák a príležitostný rytmický gitarista, keyboardista a perkusista rockovej skupiny Clutch a hlavný spevák skupiny *[[The Company Band]]*. Ako gitarista sa tiež pridal k skupine *[[The Bakerton Group]]*, kde začal počas nahrávania ich albumu s názvom *El Rojo*.

Neil Fallon poskytol hosťujúce vokály v skladbách „Two Coins for Eyes“ a „Empire's End“ v albume švédskej stoner rockovej skupiny *Dozer* z roku 2008 s názvom *Beyond Colossal*; „Crazy Horses“ od skupiny Throat; „Slippin' Out“ od skupiny *Never Got Caught*; „Mummies Wrapped in Money“ od skupiny Lionize; „Blood and Thunder“ od skupiny Mastodon z ich albumu z roku 2004 s názvom *Leviathan*; „Santorum Sunday School“ na albume z roku 2012 s názvom *Everything Is Not Going To Be OK* od skupiny *Black Clouds*; „Transistors of Mercy“ od skupiny *Polkadot Cadaver* z ich albumu z roku 2013 s názvom *Last Call in Jonestown*; „Ayatollah of Rock 'n' Rolla“ od skupiny Soulfly z ich albumu z roku 2013 s názvom *Savages*; „Clear Light Of...“ od skupiny *Hark* z ich albumu z roku 2014 s názvom *Crystalline*. Naposledy poskytol hosťujúce vokály v skladbe „Die to Live“ od skupiny *Volbeat* z ich pripravovaného albumu *Rewind, Replay, Rebound*.

Fallonova mladšia sestra, Mary Alice Fallonová-Yeskeyová, sa objavuje v relácii televíznej stanice *Food Network* s názvom *Ace of Cakes* ako vedúca kancelárie spoločnosti *Charm City Cakes* v meste Baltimore v štáte Maryland.

Dňa 12. septembra 2013 ohlásil, že skupina *Clutch* musí odložiť svoje septembrové turné (okrem domáceho vystúpenia v meste Baltimore v štáte Maryland na *Shindig Festivale*), kvôli osobným zdravotným problémom. Cez stránku hudobnej skupiny na sociálnej sieti Facebook vydal Fallon stanovisko, so slovami  Fallon bol operovaný 17. septembra 2013 a v októbri skupina pokračovala so svojím turné. Táto ťažká skúška inšpirovala Fallonov text v skladbe „Decapitation Blues“ z jedenásteho štúdiového albumu skupiny *Clutch* s názvom *Psychic Warfare*.

So svojou rodinou žije v meste Silver Spring v štáte Maryland.

## Referencie

## Iné projekty

## Externé odkazy
*Rozhovor na stránke Rock N Roll Universe z roku 2007 
*Rozhovor na stránke www.foundrymusic.com 
*Rozhovor na stránke www.labproductions.com 
*Rozhovor na stránke www.suicidegirls.com
*Backstage-Quickie Rozhovor s Neilom Fallonom na stránke bonedo.de (po nemecky)

## Zdroj

Kategória:Speváci USA
Kategória:Gitaristi USA
Kategória:Rockoví speváci USA
Kategória:Rockoví gitaristi USA
Kategória:Osobnosti z Portsmouthu (Virgínia)
Leviathan

**Leviathan** môže byť:
* po anglicky leviatan
* singel skupiny Volbeat, pozri Leviathan (Volbeat)
* britská hudobná skupina, pozri Leviathan (skupina)
* album skupiny Mastodon, pozri Leviathan (Mastodon)
* album skupiny Therion, pozri Leviathan (Therion)
* ruský dramatický film z roku 2014, pozri Leviatan (film)
* kniha od Thomasa Hobbesa, pozri Leviathan (kniha)
Leviathan (Volbeat)

„**Leviathan**“ je skladba dánskej hudobnej skupiny Volbeat z ich siedmeho štúdiového albumu *[[Rewind, Replay, Rebound]]*. Je o rovnomennom biblickom morskom netvorovi a bola vydaná ako singel 15. mája 2019.

## Hudobné video
Hudobné video bolo režírované a produkované Adamom Rothleinom a spoločnosťou Ghost Atomic Pictures. Video zachytáva koncertné prevedenie skladby skupinou.

## Zoznam skladieb

## Obsadenie
* Michael Poulsen – vokály, gitara
* Rob Caggiano – rytmická gitara, sólová gitara
* Kaspar Boye Larsen – basgitara
* Jon Larsen – bicie

## Referencie

## Externé odkazy
* Singel „Leviathan“ na Discogs
* „Leviathan“ na Allmusic

Kategória:Piesne skupiny Volbeat
Kategória:Single z 2019
Kategória:Piesne z 2019
Zoznam veľmajstrov Rádu Božieho hrobu

Od roku 1847 stáli na čele Rádu Božieho hrobu následujúci veľmajstri:

* 1847-1872 Giuseppe Valerga, patriarcha jeruzalemsky
* 1873-1889 Vincenzo Bracco, patriarcha jeruzalemsky
* 1889-1905 Ludovico Piavi, patriarcha jeruzalemsky
* 1906-1907 Filippo Camassei, patriarcha jeruzalemsky a kardinál
* 1907-1914 pápež Pius X.
* 1914-1922 pápež Benedikt XV.
* 1922-1928 pápež Pius XI.
* 1928-1947 Luigi Barlassina, patriarcha jeruzalemsky
* 1949-1961 Nicola kardinál Canali
* 1962-1972 Eugène kardinál Tisserant
* 1972-1988 Maximilien kardinál de Fürstenberg
* 1988-1995 Giuseppe kardinál Caprio
* 1995-2007 Carlo kardinál Furno
* 2007-2011 John Patrick kardinál Foley
* 2011-2019 Edwin Frederick kardinál O'Brien
* od 2019 Fernando kardinál Filoni

## Pozri aj
* Rád Božieho hrobu

## Literatúra
* Michael F. Feldkamp: Vom Jerusalempilger zum Grabesritter. Geschichte des Ritterordens vom Heiligen Grab, Heimbach/Eifel 2016, 2. vyd., ISBN 978-3-86417-055-3.

Kategória:Rád Božieho hrobu
Kategória:Rytierske rády
Velmajstrov Radu maltezskych rytierov
Slovenská basketbalová liga 2018/19

**Slovenská basketbalová liga** v sezóne **2018/19** bol 27. ročník extraligy basketbalistov, najvyššej basketbalovej súťaže mužov na Slovensku, ktorú organizuje Slovenská basketbalová asociácia (SBA) cez združenie Slovenská basketbalová liga (SBL). V lige súťažilo 9 účastníkov, čo je o 1 družstvo menej ako v minulej sezóne. Obhajca prvenstvadružstvo BK Levickí Patrioti, ktoré hralo zároveň aj Alpsko-jadranský pohár skončilo v semifinále. Svoj piaty titul získal BK Inter Bratislava.

## Systém súťaže
Systém SBL ostal rovnaký ako v predchádzajúcich sezónach. Po odohraní základnej časti dvakrát doma a vonku postúpilo najlepších 8 družstiev do play-off. Štvrťfinálové duely play-off sa hrali na 3 víťazné zápasy, nasledujúce duely už na 4 víťazné zápasy. Zo súťaže nikto nezostúpil.

## Účastníci

Poznámky: 
* Klub KB Košice, ktorého družstvo skončilo v minulej sezóne na 2. mieste, nepodal do tohtoročnej sezóny prihlášku a ukončil svoju profesionálnu činnosť.
* Klub VŠEMvs Karlovka Bratislava, ktorého družstvo skončilo v minulej sezóne na 7. mieste, sa odhlásil zo súťaže až po jej vyžrebovaní.
* Nováčik ligyBKM Lučenec, je novovytvorený klub z roku 2017, ktorý nie je nástupcom klubu MBK Lučenecúčastníka sezóny 2016/17.

## Výsledky
### Základná časť
;Tabuľka 

V prípade rovnakého počtu bodov rozhodujú o konečnom poradí výsledky zo vzájomných zápasov.

### Play-off
#### Štvrťfinále

#### Semifinále

#### Finále

Pozn.: Boldom sú označené zápasy vyššie nasadeného družstva hrané doma.

## Konečné umiestnenie

## Referencie

## Pozri aj
* Basketbalová extraliga žien 2018/19

## Externé odkazy
* Oficiálna stránka Slovenskej basketbalovej ligy

## Zdroje
* Sezóna SBL 2018/19 na stránke Slovenskej basketbalovej asociácie
* Sezóna SBL 2018/19 na stránke msbasket.sk
* Slovenská basketbalová liga na stránke basket.sk
* Slovenská basketbalová liga na stránke eurobasket.com 

Kategória:Basketbal v 2018
Kategória:Basketbal v 2019
Kategória:Basketbalová extraliga mužov
Poľský inštitút v Bratislave

náhľad|
náhľad|Sídlo na Námestí SNP 27 v Bratislave

**Poľský inštitút v Bratislave** () je kultúrna inštitúcia so sídlom na Námestí Slovenského národného povstania 27 v Bratislave.

## Pôsobnosť
*Poľský inštitút* bol otvorený v septembri 1950 a mal názov *Nové Poľsko*. Od roku 1982 fungoval ako *Poľské informačné a kultúrne stredisko* a od 9. februára 1994 existuje ako *Poľský inštitút*. Už od roku 1953 sídli na tej istej adrese na Námestí SNP 27. Inštitút spadá pod poľské Ministerstvo zahraničných vecí.

Úlohou inštitútu je šírenie informácií o Poľsku, popularizácia poľskej kultúry, prehlbovanie poľsko-slovenských vzťahov. Ťažiskovou formou realizácie cieľov sú výstavy v galérii – asi 12 expozícií ročne. Organizujú sa aj: koncerty, prednášky, projekcie filmov, autorské stretnutia, poetické večery, prezentácie kníh, vedecké semináre, stretnutia literátov, jazykovedcov a prekladateľov poľskej prózy a poézie – ročne viac ako 180 podujatí. Inštitút organizuje kurzy poľského jazyka. Knižnica obsahuje 10&nbsp;000 kníh a 60 titulov časopisov. Podujatia inštitútu sa nekonajú len v Bratislave, ale aj v Košiciach, Žiline, Banskej Bystrici, Prešove, Nitre, Leviciach.

## Riaditelia
* 19901996 – Marian Grześczak
* 19962000 – Wirginia Mirosławska
*20002006 – Jerzy Kronhold
* 20062010 – Zbigniew Machej
* 20102015 – Andrzej Jagodziński
* 20152017 – Monika Krzepkowska
* 2017 – 2021 – Jacek Gajewski
*2021 – 2024 &#x2013; Anna Opalińska
*2024&#x2013; &#x2013; Agnieszka Kwiatkowska

## Pozri aj
* Veľvyslanectvo Poľskej republiky v Bratislave
* Poľsko-Slovenská obchodná a priemyselná komora
* Veľvyslanectvo Slovenskej republiky vo Varšave
* Konzulát Polskej republiky v Košiciach (19221931)
* Konzulát Polskej republiky v Užhorode (19221931)
* Konzulát Polskej republiky v Chuste (19381939)

## Referencie

## Iné projekty

## Externé odkazy
* Oficiálny web

## Zdroj
* 

Kategória:Medzinárodné vzťahy Poľska
Kategória:Kultúra v Bratislave
Kategória:Ministerstvo zahraničných vecí Poľskej republiky
Kategória:Kultúra v Poľsku
Kategória:Poľsko-slovenské vzťahy
Mestský okruh číslo 2 (Košice)

**Mestský okruh číslo 2** v Košiciach tvorí vonkajší okruh mesta Košice.

## História
Okruh vedie okrajovými mestskými časťami štvorpruhovými komunikáciami: Alejová, Trieda SNP, Watsonova, Hlinkova, Prešovská, Južné nábrežie, Nižné Kapustníky. Východná časť mestského okruhu sa v rokoch 1987 – 2008 budovala ako diaľničný privádzač ku diaľnici D1 mimoúrovňovo. Do 1. apríla 2020 bol okruh tvorený rýchlostnými cestami R2 a *PR3*. Po tomto dátume boli cesty preklasifikované na cesty I. triedy s obmedzeným prístupom č. 16 a 20.

## Trasa
Košický mestský okruh číslo 2 začína v kruhovom objazde na ulici Moldavská cesta, ktorý spája túto ulicu s ulicami Trieda SNP a Alejová. Okruh potom pokračuje po Triede SNP smerom na sever až po Festivalové námestie pri košickom Amfiteátri. Cesta stále pokračuje na sever, teraz už však po Watsonovej ulici. Na konci ulice cesta významnejšie zabáča a pokračuje smerom ku UVLF na Hlinkovej ulici. Ďalej okruh vedie ponad rieku Hornád a križovatku Dargovských hrdinov smerom na juh po ceste I. triedy s obmezdeným prístupom 16, vedúcej po tzv. Južnom nábreží. V časti zvanej Nižné Kapustníky v mestskej časti Nad jazerom mestský okruh odbočuje smerom na západ ku križovatke VSS. Po prejdení križovatky okruh smeruje po Alejovej ulici pozdĺž Verejného cintorína až späť ku kruhovému objazdu na Moldavskej ceste.

## Referencie

## Zdroj
* 

Košice
Kategória:Doprava v Košiciach
Štefánikov most

**Štefánikov most** môže byť:
* prvorepublikový názov Starého mosta cez Dunaj v Bratislave, pozri Starý most (Bratislava)
* prvorepublikový aj súčasný názov mosta cez Vltavu v Prahe, pozri Štefánikov most (Praha)
5 More Days ’Til Summer

„**5 More Days ’Til Summer**“ je skladba amerického speváka Lennyho Kravitza. Skladba bola vydaná dňa 24. júla 2018 ako tretí singel z jeho jedenásteho štúdiového albumu *[[Raise Vibration]]*. Skladba má základ v ťažkej basovej linke, pričom má výrazne rýchlejšie tempo ako ostatné single albumu. Po zvukovej stránke je táto skladba blízka klasickej Kravitzovej tvorbe predtým, ako začal experimentovať z rôznymi zvukmi a hudobnými štýlmi.

## Referencie

## Zdroj

Kategória:Piesne Lennyho Kravitza
Kategória:Poprockové piesne
Kategória:Single z 2018
Kategória:Piesne z 2018
Slovenské národné hokejové mužstvo na ZOH 2018

**[[Slovenské národné hokejové mužstvo]]** sa na Zimných olympijských hrách 2018, ktoré sa uskutočnili v Pchjongčchangu, zúčastnilo v nižšie uvedenej zostave a obsadilo 11. miesto.

## Realizačný tím
* Craig Ramsay - tréner
* Vladimír Országh - asistent trénera
* Ján Lašák - asistent trénera
* Igor Andrejkovič - video tréner

## Zostava

## Pozri aj
* Slovenské národné hokejové mužstvo

Kategória:Slovenské národné hokejové mužstvo
Tábor (Javorníky)

**Tábor** () je najvyšší vrch geomorfologickej časti Ochodnická vrchovina vo východnej časti pohoria Javorníky.

## Polohopis
Nachádza sa približne  severne od Kysuckého Nového Mesta, v jeho katastrálnom území. Leží v južnej časti Ochodnickej vrchoviny, na východnom okraji podcelku Nízke Javorníky. Vďaka polohe nad údolím Kysuce a v obklopení nižších vrchov, ponúka aj zásluhou drevenej rozhľadne na vrchole zaujímavý rozhľad na široké okolie. Pre svoju blízkosť a relatívne ľahkú dostupnosť z Kysuckého Nového Mesta je obľúbeným miestom vychádzok. Nenáročný výstup je odmenený zaujímavými pohľadmi na mesto. Na úpätí vrchu pramenia len menšie potoky, smerujúce do rieky Kysuca. 

## Prístup
Vrcholom Tábora vedie  modro značená trasa (Cesta Vila Galvánka), vedúca z centra Kysuckého Nového Mesta až na *Vrchrieku* (). Severozápadne od vrcholu sa v lokalite *Majtánky* pripája  zelená značka z Nesluše (prístup zo západu), ktorá sa v neďalekej lokalite *Klimkovci* odpája a pokračuje do Ochodnice (prístup od východu z údolia Kysuce).

## Referencie

## Pozri aj
* Nízke Javorníky
* Javorníky
* Zoznam vrcholov v Javorníkoch
* Geomorfologické členenie Slovenska

Kategória:Vrchy v Javorníkoch
Kategória:Vrchy v okrese Kysucké Nové Mesto
Kategória:Vrchy pod 1000 metrov na Slovensku
Mestský okruh číslo 1

**Mestský okruh číslo 1** môže byť:

na Slovensku:
*Mestský okruh číslo 1 (Bratislava)
*Mestský okruh číslo 1 (Košice)
*Mestský okruh číslo 1 (Žilina)

v Česku:
*Mestský okruh číslo 1 (Ostrava)
Volbeat Guitar Collection

***Volbeat Guitar Collection*** je partitúrna kniha skladieb od dánskej heavy metalovej skupiny Volbeat, ktorú skupina vydala v marci 2013 cez vydavateľstvo Hal Leonard.

Kniha obsahuje noty s tabulatúrami a textami skladieb „Fallen“, „Guitar Gangsters & Cadillac Blood“, „Hallelujah Goat“, „Heaven nor Hell“, „I Only Wanna Be With You, „Maybellene i Hofteholder“, „The Mirror and the Ripper“, „16 Dollars“, „Still Counting“, „A Warrior's Call“ a „Who They Are“, určených pre hru na elektrickej gitare.

## Externé odkazy
* ''Volbeat Guitar Collection'' na Books Google
* ''Volbeat Guitar Collection'' na scribd.com 
* ''Volbeat Guitar Collection'' na stránke Thomann.de
*[''Volbeat Guitar Collection'' na hudebni-knihkupectvi.cz](https://www.hudebni-knihkupectvi.cz/detail/34666-volbeat:-guitar-collection-guitar-recorded-versions-(noty-taby-na-kytaru)-.html)

## Zdroj
* ''Volbeat Guitar Collection'' na Apple Books

Kategória:Volbeat
Kategória:Knihy z 2013
Nasrín Sotúdeová

**Nasrín Sotúdeová** (* 30. máj 1963, Teherán, Irán) je iránska právnička v oblasti ľudských práv a nositeľka Sacharovovej ceny za slobodu myslenia.

Je väznená iránskym autoritárskym režimom, v marci 2019 bola odsúdená na 38 rokov väzenia a ku 148 ranám bičom.

## Život
Sotúdeová bola prvýkrát zadržaná v roku 2010, kedy bola obvinená z činov proti národnej bezpečnosti a propagandy proti režimu. Odsúdili ju v januári 2011, a to na 11 rokov väzenia. Odvolací súd zmiernil jej trest na šesť rokov.

V roku 2012 vo väzení držala hladovku proti podmienkam uväznenia, nedostatočnému kontaktu s rodinou a obmedzeniu cestovania pre manžela a dcéru. Hladovka, trvajúca 49 dní, sa podpísala na jej zdraví - viedla u nej k poruchám zraku, závratom a drastickému schudnutiu.

V septembri 2013 Sotúdeovú nečakane prepustili, vrátila sa potom k svojej právnickej profesii a obhajobám v oblasti ľudských práv. Zastupovala aj rad žien, ktoré protestovali proti povinnému noseniu hidžábu.

V júni 2018 ju znovu zatkli a v marci 2019 v neprítomnosti odsúdili na 38 rokov odňatia slobody a ku 148 ranám bičom. Európsky parlament vyzval Irán, aby ju okamžite prepustil. Proti rozsudku protestuje tiež organizácia Amnesty International.

## Referencie


## Iné projekty

## Zdroj
* 

Kategória:Iránski právnici
Kategória:Iránski aktivisti
Kategória:Aktivisti za ľudské práva
Kategória:Laureáti Sacharovovej ceny
Kategória:Osobnosti z Teheránu
SOR NS 18

**SOR NS 18** je model českého mestského kĺbového autobusu, vyrábaný spoločnosťou SOR Libchavy.

Dizajn autobusu navrhol český architekt Patrik Kotas. Autobus konštrukčne vychádza zo základného typu SOR NS 12 (sólo verzia), ktorý bol predstavený v roku 2016. Prototyp modelu SOR NS 18 bol verejnosti prvýkrát predstavený na veľtrhu Czechbus 2018. V priebehu nasledujúcich rokov by mal SOR NS 18 vo výrobe nahradiť starší model SOR NB 18 City, ktorý je momentálne rozšírený vo viacerých slovenských či českých mestách.

## Prevádzka na Slovensku
V priebehu mája 2019 bola v Bratislave zahájená testovacia prevádzka prototypu autobusu. Zo začiatku sa testoval najmä na linke  a hokejovej linke , v súvislosti s Majstrovstvami sveta v ľadovom hokeji 2019. Zároveň je Bratislava prvým mestom, kde bol tento typ autobusu vypravený do premávky s cestujúcimi

Od začiatku roka 2022 v Nitre premávajú prvé sériovo vyrábané autobusy SOR NS 18.

Dokopy 5 autobusov SOR NSG 18 s pohonom na CNG bude od septembra premávať v Trenčíne.

V roku 2023 bol do Košíc dodaný jeden kus tohto autobusu spoločne s dvoma kusmi autobusu SOR NSG 12. SOR NSG 18 je nasadený na linke .

Od 6. februára 2026 začali autobusy SOR NSG 18 premávať v Bratislave na linkách     a .

## Referencie

Kategória:Autobusy SOR
Kategória:Kĺbové autobusy
Dvojvalcový vidlicový motor

[thumb|Dvojvalcový vidlicový motor s uhlom valcov 45°, priečne uložený v motocykli [Harley-Davidson]]
[thumb|Viditeľné presadenie osí valcov motora [Suzuki, vyplývajúce z použitého typu ojníc.]]

**Dvojvalcový vidlicový motor** (iné názvy: **dvojvalcový V-motor**, **V2**, **vidlicový dvojvalec**, **dvojvalcový motor**/**dvojvalec do V**, **dvojvalcový motor**/**dvojvalec s valcami do V**/**s usporiadaním valcov do V**/**s usporiadaním do V**) je vidlicový motor, ktorý pozostáva z dvoch valcov, rozdelených do dvoch radov. V každom valci pracuje jeden piest, oba zdieľajú spoločný kľukový hriadeľ. Kľukový hriadeľ je v spodnej časti motora, hlavy valcov v hornej. Osi valcov vytvárajú písmeno **V**, odkiaľ pochádza označenie motora.

Pripojenie ojníc na spoločný ojničný čap kľukového hriadeľa môže byť realizované jednoduchými ojnicami vedľa seba, vtedy je zvonku viditeľné mierne presadenie osí valcov. Alternatívne môže byť použitá jedna jednoduchá a jedna rozvidlená ojnica. Vtedy sú osi ojníc a teda aj valcov v rovine kolmej na os kľukového hriadeľa a takýto motor zároveň patrí do kategórie plochých motorov.

## Použitie
Motor sa často používa ako motocyklový. Vzhľadom na jeho kompaktné rozmery je ho možné montovať pozdĺžne, alebo priečne (posudzuje sa podľa polohy kľukového hriadeľa). V minulosti sa používal aj pre pohon automobilov, poháňal napríklad vozidlá Laurin & Klement B a Laurin & Klement C.  

## Pozri aj
* R2
* V4

## Iné projekty

Kategória:Vidlicové motory
Kategória:Dvojvalcové motory
Časti Petržalky

Toto je **zoznam miestnych častí a lokalít [[Petržalka|Petržalky]]**. 

náhľad|Mapa miestnych častí a lokalít Petržalky

## Pozri aj
* Ovsište
* Starý háj
* Južné mesto
* Janíkov dvor

## Zdroje
* Návrh stanoviska mestskej časti Bratislava-Petržalka k návrhu Všeobecne záväzného nariadenia hlavného mesta SR Bratislavy o dočasnom parkovaní motorových vozidiel
* Geografický informačný systém mestskej časti Bratislava-Petržalka 

Kategória:Petržalka
Čapajevova ulica (Bratislava)

**Čapajevova ulica** (v roku 1950 **Hybešova**) bola ulica v Petržalke, ktorá bola asanovaná v súvislosti s výstavbou panelového sídliska Dvory.

Stála približne na mieste dnešnej Röntgenovej ulice.

Rovnaký názov mala neskôr iná ulica v Petržalke, ktorá bola v roku 2019 premenovaná na Ulica Ondreja Štefanka.

Pomenovaná na počesť ruského boľševického veliteľa Vasilija Čapajeva.

## Zdroje
* Staré mapy

Kategória:Zaniknuté ulice v Petržalke
Lysianska brázda

**Lysianska brázda** je geomorfologická časť podcelku Vysoké Javorníky v pohorí Javorníky. Rozprestiera sa na západnom okraji pohoria a zaberá údolie potoka Lysky a Beňadín, medzi Lysou pod Makytou a Lyským priesmykom.

## Polohopis
Územie sa nachádza na západnom okraji podcelku i celého pohoria Javorníky v okrese Púchov. Leží v strategicky významnom údolí, ktorým vedie dôležitá cestná i železničná spojnica s Moravou. V Lysianskej brázde leží len obec Lysá pod Makytou a Lúky. Územie na Slovensku obklopuje na severe a východe ležiaca Lazianska vrchovina, geomorfologická časť Javorníkov a južne situovaná Kýčerská hornatina, podcelok Bielych Karpát. 

Západný okraj Javorníkov patrí do povodia Váhu, konkrétne do čiastkového povodia Bielej vody. Táto rieka preteká východným okrajom brázdy, kde priberá potok Beňadín, pretekajúci strednou časťou územia. V osi údolia pokračuje až po Lyský priesmyk (už na území Česka) potok Lysky, ktorého tok kopírujú aj dôležitá cesta I/49 z Púchova na Moravu, ako aj železničná trať Púchov – Horní Lideč.

## Chránené územia
Juhozápadná časť Javorníkov nepatrí do žiadnej z blízkych chránených krajinných oblastí (Kysuce a Biele Karpaty). Osobitne chránené územia sa v tejto časti Javorníkov rovnako nenachádzajú.

## Turizmus
Západný okraj Javorníkov patrí medzi turisticky pokojné oblasti, ktorou návštevníci pokračujú na neďaleké lokality. Z Lúk cez Lazy pod Makytou vedie prístupová cesta do strediska na vrchu Kohútka (). Celá oblasť je charakteristická samotami, hojne využívanými chalupármi. Na neďalekú Makytu () vedie z obce Lysá pod Makytou  žlto značený chodník. Nad osadou Strelenka je na moravskej strane hranice rozhľadňa *Čubův kopec* (), ktorá poskytuje zaujímavý výhľad na široké okolie.

## Referencie

## Pozri aj
* Vysoké Javorníky
* Javorníky
* Geomorfologické členenie Slovenska

Kategória:Javorníky
Kategória:Brázdy na Slovensku
Kategória:Geomorfologické časti na Slovensku
Rammstein (album)

***Rammstein*** (podľa CD), skupinou označovaný ako *album bez názvu* (), je siedmy štúdiový album nemeckej industriálno-metalovej skupiny Rammstein, ktorý nasledoval 10 rokov po predchádzajúcom štúdiovom albume *[[Liebe ist für alle da]]*. Bol vydaný 17. mája 2019.

Album obsahuje, rovnako ako všetkých 6 predchádzajúcich albumov, 11 skladieb. Dňa 28. marca 2019 bol vydaný prvý singel s názvom „Deutschland“.

Dňa 16. apríla boli vydané úryvky ďalších dvoch skladieb, kde zaznelo len pár tónov a zároveň boli odhalené ich názvy. Skupina v nasledujúcich dňoch vydala úryvky všetkých skladieb, úryvky opäť obsahovali pár tónov a bol zároveň odhalený aj názov skladieb.

Dňa 26. apríla 2019 bol vydaný, na oficiálnom YouTube kanále skupiny, čiernobiely videoklip ku skladbe „Radio“, čo je v poradí druhá skladba albumu. Klip bol deň predtým tiež premietaný naživo v Berlíne, Kolíne nad Rýnom a Hamburgu. Klip sa počas nasledujúceho týždňa umiestnil na prvej pozícii v kategórii Trendy na českojazyčnej mutácii YouTube. Podľa médií ide o kontroverzný videoklip, ktorý okrem iného obsahuje scény mladej ženy, ktorá masturbuje s použitím rádia alebo staršiu ženu, ktorá kojí rádio. Samotná skladba bola vydaná o deň skôr, teda 25. apríla, jej premiéra bola sprostredkovaná niekoľkými rozhlasovými stanicami.

## Zoznam skladieb

### Nevydané skladby
V priebehu nahrávania albumu bolo tiež nahraných viac ako 11 ďalších skladieb, ktoré nebudú vydané. Medzi tieto skladby patrí aj „RAMM4“, ktorá bola použitá v traileri na nadchádzajúce turné.

## Obsadenie

* Till Lindemann – spev
* Richard Z. Kruspe – gitara, sprievodné vokály
* Paul Landers – gitara, sprievodné vokály
* Oliver Riedel – basgitara
* Christoph Schneider – bicie
* Christian Lorenz – klávesy

## Referencie

## Externé odkazy

* Oficiálna stránka skupiny
* Česká fanúšikovská stránka

## Zdroj
*

Kategória:Albumy Rammstein
Kategória:Hudobné albumy z 2019